संसदीय कार्य मंत्रालय
विभिन्न राजनीतिक दलों के सदन के नेताओं के साथ सरकार की बैठक आज संपन्न
सदन के सुचारू संचालन के लिए सभी दलों से सहयोग का आग्रह: केन्द्रीय संसदीय कार्य मंत्री
सरकार संसद में स्वस्थ चर्चा चाहती है: श्री राजनाथ सिंह
संसद का शीतकालीन सत्र शुरू होने से एक दिन पहले आज यहां सभी दलों के सदन के नेताओं के साथ सरकार की बैठक हुई। केन्द्रीय संसदीय कार्य मंत्री श्री प्रल्हाद जोशी ने अपने उद्घाटन भाषण में बैठक को संसद के आगामी सत्र की जानकारी दी। उन्होंने कहा कि संसद का शीतकालीन सत्र सोमवार 29 नवंबर, 2021 को शुरू होगा और सरकारी कामकाज की तात्कालिक आवश्यकताओं के अनुरूप यह सत्र गुरुवार, 23 दिसंबर, 2021 को समाप्त हो सकता है। इस सत्र में 25 दिनों की अवधि में कुल 19 बैठकें होंगी। उन्होंने कहा कि 5 अक्टूबर और 27 अक्टूबर, 2021 को विभिन्न मंत्रालयों/विभागों के सचिवों/वरिष्ठ अधिकारियों के साथ दो बैठकें हुई थीं, जिसमें आगामी शीतकालीन सत्र के दौरान चर्चा के लिए कुछ विषयों की पहचान की गई थी। फीडबैक के आधार पर अस्थायी रूप से 37विषयों की पहचान की गई थी। इनमें 36 विधेयक और 1 वित्तीय विषय शामिल है, जिन्हें शीतकालीन सत्र, 2021 के दौरान चर्चा के लिए चिन्हित किया गया है।
तीन अध्यादेशों -  स्वापक औषधि और मन:प्रभावी पदार्थ  अध्यादेश, 2021,  केन्द्रीय सतर्कता आयोग  अध्यादेश, 2021, और  दिल्ली विशेष पुलिस स्थापना  अध्यादेश, 2021 - जिन्हें अंतर-सत्र अवधि के दौरान प्रख्यापित किया गया था, का स्थान लेने वाले तीन विधेयकों को संसद का सत्र दोबारा शुरू होने के छह सप्ताह की अवधि के भीतर संसद के अधिनियमों के रूप में अधिनियमित किए जाने की जरूरत है। केन्द्रीय संसदीय कार्य मंत्री ने कहा कि सरकार सदन के पटल पर प्रक्रिया के नियमों के तहत किसी भी मुद्दे पर चर्चा के लिए हमेशा तैयार है। श्री जोशी ने सदन के सुचारू संचालन के लिए सभी दलों से सहयोग का आग्रह भी किया।
बैठक में भाग लेने वाले सभी दलों के नेताओं द्वारा उठाए गए मुद्दों को सुनने के बाद, अपने संबोधन में केन्द्रीय रक्षा मंत्री श्री राजनाथ सिंह ने इस बात के लिए सराहना की कि चर्चा बहुत स्वस्थ रही और महत्वपूर्ण मुद्दों को चिन्हित किया गया। उन्होंने कहा कि सभी पार्टियों ने संसद में और अधिक चर्चा की जरूरत बताई। इस संबंध में, उन्होंने रेखांकित किया कि सरकार भी संसद में स्वस्थ चर्चा चाहती है।
केन्द्रीय रक्षा मंत्री श्री राजनाथ सिंह, केन्द्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण और कपड़ा मंत्री श्री पीयूष गोयल और केन्द्रीय संसदीय कार्य, कोयला एवं खान मंत्री श्री प्रल्हाद जोशी ने इस बैठक में भाग लिया। संसदीय कार्य राज्यमंत्री श्री. अर्जुन राम मेघवाल एवं श्री वी. मुरलीधरन भी इस बैठक में उपस्थित रहे।
इस बैठक में बीजेपी के अलावा कांग्रेस, डीएमके, एआईटीसी, वाईएसआरसीपी, जेडी , बीजेडी, बीएसपी, टीआरएस, एसएस, एलजेएसपी, एनसीपी, एसपी, सीपीआई , आईयूएमएल, टीडीपी, अपना दल, सीपीआई, एनपीएफ, शिअद, आप, एआईएडीएमके, केसी , एमएनएफ, आरएसपी, आरपीआई , आरजेडी, एनपीपी, एमडीएमके, जेकेएनसी, टीएमसी  समेत 30 राजनीतिक दलों ने हिस्सा लिया।
शीतकालीन सत्र, 2021 के दौरान लाए जाने वाले संभावित विधेयकों की सूची
- विधायी कार्य
- स्वापक औषधि एवं मन:प्रभावी पदार्थ  विधेयक, 2021 
2. दिल्ली विशेष पुलिस स्थापना  विधेयक, 2021 
3. केन्द्रीय सतर्कता आयोग  विधेयक, 2021 
4. बांध सुरक्षा विधेयक, 2019 जैसाकि लोकसभा द्वारा पारित किया गया
5. सरोगेसी  विधेयक, 2019 जैसाकि लोकसभा द्वारा पारित किया गया
6. माता-पिता और वरिष्ठ नागरिकों का भरण-पोषण एवं कल्याण  विधेयक, 2019
7. सहायक प्रजनन तकनीक  विधेयक, 2020
8. राष्ट्रीय औषधि शिक्षा तथा शोध संस्थान  विधेयक, 2021
9. उच्च न्यायालय और सर्वोच्च न्यायालय के न्यायाधीश  संशोधन विधेयक, 2021
10. कृषि कानून निरसन विधेयक, 2021
11. चार्टर्ड एकाउंटेंट्स, कॉस्ट एंड वर्क्स अकाउंटेंट्स और कंपनी सेक्रेटरीज  विधेयक, 2021
12. दिवाला और शोधन अक्षमता  विधेयक, 2021
13. कैंटोनमेंट विधेयक, 2021
14. अंतर-सेवा संगठन  विधेयक, 2021
15. भारतीय अंटार्कटिका विधेयक, 2021
16. उत्प्रवास विधेयक, 2021
17. क्रिप्टोकरेंसी और आधिकारिक डिजिटल मुद्रा का विनियमन विधेयक, 2021
18. पेंशन कोष नियामक और विकास प्राधिकरण  विधेयक, 2021
19. बैंकिंग कानून  विधेयक, 2021
20. भारतीय समुद्री मात्स्यिकी विधेयक, 2021
21. राष्ट्रीय दंत आयोग विधेयक, 2021
22. राष्ट्रीय नर्सिंग मिडवाइफरी आयोग विधेयक, 2021
23. मेट्रो रेल  विधेयक, 2021
24. ऊर्जा संरक्षण  विधेयक, 2021
25. बिजली  विधेयक, 2021
26. राष्ट्रीय परिवहन विश्वविद्यालय विधेयक, 2021
27. संविधान  आदेश  विधेयक, 2021 
28. संविधान  आदेश  विधेयक, 2021 
29. मानव तस्करी  विधेयक, 2021
30. राष्ट्रीय डोपिंग रोधी विधेयक, 2021
31. मध्यस्थता विधेयक, 2021
32. खान  विधेयक, 2011 
33. अंतर-राज्य प्रवासी कामगार  संशोधन विधेयक, 2011 
34. भवन और अन्य निर्माण कार्य में कार्यरत श्रमिक संबंधित कानून  विधेयक, 2013 
35. रोजगार कार्यालय  संशोधन विधेयक, 2013 
36. वक्फ संपत्तियां  विधेयक, 2014 
11- वित्तीय कार्य
l. 2021-22 के लिए अनुदानों की अनुपूरक मांगों के दूसरे बैच पर प्रस्तुतिकरण, चर्चा और मतदान तथा संबंधित विनियोग विधेयक को पेश करना,विचार करना और पारित करना।